李憲卿

李憲卿（），字廉夫，號羅村，直隸蘇州府崑山縣人，民籍，明朝政治人物。

 生平 
嘉靖十三年（1534年）甲午科應天府鄉試第十一名舉人。嘉靖十七年（1538年）中式戊戌科會試第一百五十五名，登第二甲第四十八名進士。授南京吏部验封司主事，历郎中，迁江西左参议。转山东副使、备兵临清，进湖广右参政，奉命在德安府修建景王府，又以承天修祾恩殿，升河南按察使，受命四月，嘉靖三十五年（1556年）四月擢都察院右佥都御史、巡抚湖广地方兼赞理军务。因奉天殿火灾烧毁，三十九年升都察院左副都御史，总督湖广川贵采木，四十年九月以采木事竣，诏回京协理院事。四十一年四月因病乞归，行至东平之安山驿卒，年五十七，是秋三殿成，追叙采木劳，贈右都御史《苏州府志》：李宪卿字廉甫，嘉靖戊戌进士。授南京吏部主事，历郎中，迁江西参议。南昌、新建税额独浮，宪卿奉抚檄折衷均派，简易不扰。转山东副使、备兵临清，寇薄都城，聲言从井陉口入掠，临清人情汹汹，宪卿设方略待之，已而寇竟不至。进湖广参政，历河南按察使，寻擢佥都御史巡抚湖广。值水灾，急请蠲贷，亲行鄂渚云梦间，撫循倍至。会奉天殿灾，采木湖广川贵，特擢宪卿副都御史，开府江陵，总其事。宪卿巡历所至，几遍三省，凡入山采买，弹筏抵京，任之诸司道，分之三省撫按，各有条理。事竣还朝，明年掌外计，以疾乞归，卒于东平之安山驿，年五十七，贈右都御史。

 家族 
曾祖李懋；祖父李聰；父李玉，母杜氏。慈侍下。子男五：延植，国子生；次延节、延芳、延英、延实。

参考文献
歸有光《通议大夫都察院左副都御史李公行状》
袁炜《故通議大夫都察院左副都御史贈右都御史李公墓誌銘》

Category:李姓
Category:昆山人
Category:嘉靖十三年甲午科應天鄉試舉人
Category:南京吏部主事
Category:南京吏部郎中
Category:明朝江西布政使司参议
Category:明朝山东按察司副使
Category:明朝湖广布政使司参政
Category:明朝河南按察使
Category:明朝湖广巡抚
Category:明朝左副都御史